ਕਿਮ (ਨਾਵਲ)
ਕਿਮ ਨੋਬਲ ਵਿਜੇਤਾ ਬ੍ਰਿਟਿਸ਼ ਲੇਖਕ, ਨਾਵਲਕਾਰ ਅਤੇ ਕਵੀ ਰੂਡਿਆਰਡ ਕਿਪਲਿੰਗ ਦਾ ਲਿਖਿਆ ਨਾਵਲ ਹੈ। ਪਹਿਲਾਂ ਇਹ ਮੈਕਕਲਿਉਰ ਮੈਗਜੀਨ ਵਿੱਚ ਦਸੰਬਰ 1900 ਤੋਂ ਅਕਤੂਬਰ 1901 ਤੱਕ ਸੀਰੀਅਲ ਰੂਪ ਵਿੱਚ ਅਤੇ ਕਾਸਲ'ਜ ਮੈਗਜ਼ੀਨ ਵਿੱਚ ਜਨਵਰੀ ਤੋਂ ਨਵੰਬਰ 1901 ਤੱਕ ਛਪਿਆ ਸੀ, ਅਤੇ ਪਹਿਲੀ ਵਾਰ ਕਿਤਾਬੀ ਰੂਪ ਵਿੱਚ ਮੈਕਮਿਲਨ ਐਂਡ ਕੰਪਨੀ ਲਿਮਟਿਡ ਨੇ ਅਕਤੂਬਰ1901 ਵਿੱਚ ਪ੍ਰਕਾਸ਼ਿਤ ਕੀਤਾ। ਕਹਾਣੀ ਦੀ ਪਿਠਭੂਮੀ ਕੇਦਰੀ ਏਸ਼ੀਆ ਵਿੱਚ ਰੂਸ ਤੇ ਬਰਤਾਨੀਆ ਵਿਚਕਾਰ ਚੱਲ ਰਹੀ ਕਸ਼ਮਕਸ਼ ਹੈ। ਇਹਦਾ ਸਮਾਂ 1881 ਵਿੱਚ ਸਮਾਪਤ ਹੋਈ ਦੂਜੀ ਅਫਗਾਨ ਜੰਗ ਤੋਂ ਬਾਅਦ ਦਾ, ਤੀਜੀ ਤੋਂ ਪਹਿਲਾਂ ਦਾ ਹੈ, ਸ਼ਾਇਦ 1893–98 ਦਾ ਅਰਸਾ।